دستونک
ملکموت بنیادمانی مھر ءِ ساھاں دُور بارت
چہ ھمُک شھر ءَ دلانی دوزواھاں دُور بارت
کترھے ارس ءِ روانی دیدگاں دروھیت منی
زندگی دروھاپیں زند ءِ ھر تماھاں دُور بارت
مھرمیں اُوستانی اُزر ءَ مہلبیں گواتے بُج اِیت
پہ سمین کئیپانی نوبت مے سماھاں دُور بارت
شپ جتاھیں مولمانی مھپراں دنزین کنت
شیشگیں یاتانی موجے تئی متاھاں دُور بارت
سستگیں پاد ءِ سواساں آپ جن کہ نوں من ءَ
باتن ءِ دردانی دنیا دُراھیں راھاں دُور بارت
دوزاہ ءِ آپبنداں اُمرے ھَو نِدارہ من کناں
داں بہشت ءَ نیکی ے کئیت ءُ گُناھاں دُور بارت
دؤر کُٹّیت زالمانی شادھ ءِ پُلے سرپیت
مئے ھُدا چمّ کُٹیں وھد ءِ بادشاھاں دُور بارت
تو شریفؔ ھرچی کنے پہ آئی ءَ مرچی بَلے
آ چِداں چے تئی وڑیں بازیں نواھاں دُور بارت
شریف مومؔن